cyanic-selkie/wikianc huggingface dataset:
Leyenda d'o Barón d'Espés
Carlos Francos diz que morió una nueit de tronada en Sant Chuan cuan prebaba de robar o trasoro d'o monesterio. Lo se mincharían os suyos cans u lo se levaría a corrient d'o río. Os viellos d'a vall de Lierp dicen que han visto en Obarra estatuas de cans de piedra en o mausoleu d'o barón.
Jesús Castiella da atra versión d'o dialogo entre o barón y as bruixas:
Tamién Eduardo Vicente de Vera en replega una versión en Calibos de Fogaril:
Arandilla
Arandilla ye un municipio d'a comunidat autonoma castellanoleyonesa d'a provincia de Burgos, situau en a comarca d'a Ribera del Duero y partiu chudicial d'Aranda de Duero.
A suya población ye de 184 habitants (2010) en una superficie de 26,68 km², con una densidat de población de 6,90 hab/km².
Cheografía
A localidat d'Arandilla ye situada a 887 metros d'altaria sobre lo livel d'a mar, a una distancia de 104 km d'a ciudat de Burgos, a capital d'a suya provincia, y de 26 km d'Aranda de Duero, a capital d'a suya comarca y d'o suyo partiu chudicial.
D'o suyo termin municipal fa parte o lugar de Valverde.
Prince
Prince Rogers Nelson, mas conoixito como Prince, naixito de Minneapolis, Minnesota, o 7 de chunio de 1958 y muerto en Chanhassen, Minnesota, o 21 d'abril de 2016, fue un actor, cantaire, compositor i multiinstrumentista de rock, soul, funk y new wave estausunidense.
En os anyos 1980 fue un d'os artistas musicals mas importants y innovadors creyando un estilo dito Minneapolis Sound, alcanzó a suya popularidat mas gran en 1984 con o disco Purple Rain y a cinta de cine homonima, con a que aconsiguió un Premio Oscar a la Millor Banda Sonora.
Tamién cal destacar bella canción composata por ell como Nothing Compares 2 U interpretata por Sinéad O'Connor y Kiss por Tom Jones.
La Molatiella (Anadón)
La Molatiella (La Molatilla en castellano) ye una penya de 1247 metros d'altaria situada en lo cabalto de lo morrón d'Albas (cabo nordoriental de la muela d'Anadón), en lo termin municipal d'Anadón (Teruel). En lo suyo cabalto bi ha un vértiz cheodesico.
Toponimia
L'oronimo La Molatiella ye una derivación de muela con una terminación -tiella común en la toponimia aragonesa meridional que persiste tras la castellanización como -tilla. Esta terminación s'habría formau por doble sufixación con lo sufixo -iello seguindo a un infixo -at- que se remontaría a un anterior diminutivo -eta, Manimenos Javier Terrado Pablo interpreta que ye un simple refirme de lo sufixo -iello igual como en castellano lo sufixo cognato -illo presenta puede presentar un infixo -ec- (de muela, muelecilla). En tot caso estas formacions son comuns en la microtoponimia de lo sudueste d'Aragón con palabras femeninas bisilabicas terminadas en -a: poyatiella, covatiella, lomatiella, serratiella, vegatiella, ecetra.
Dimitrios Tombrof
Dimitrios Mikhail Tombrof conoixito esportivament como Dimitri Tombrof naixito d'Esmirna, (Imperio Otomano) o 5 de marzo de 1878 y muerto en Bruselas, Belchica, en calendata desconoxita fue un atleta griego d'orichen otomán, que partecipó en os Chuegos Olimpicos d'Atenas 1896 a on partecipó en dos prebas: 800 y 1500 metros lisos.
Viacamp i Lliterà
Viacamp i Lliterà (oficialment "Viacamp y Litera/Viacamp i Lliterà" ) ye un municipio d'a provincia de Uesca. A población ye de habitants en una superficie de 108 km² y una densidat de 0 hab/km². O municipio ye formau por os lugars Chiribeta, Lliterà, Montfalcó y Viacamp, antimás d'os despoblaus L'Estall, Fet, Finestras y Montgai.
Toponimia
O lugar de Viacamp s'escribe en textos medievals como Via Campi, Via Campano y Viacap. A primera mención ye de 1062.
Villarroya (A Riocha)
Villarroya ye un municipio d'a comunidat autonoma uniprovincial d'a Riocha, en a comarca d'Arnedo.
A suya población ye de 10 habitants (2008) en una superficie d'11,77 km², con una densidat de población de 0,85 hab/km².
Cheografía
A localidat de Villarroya se troba situada a 925 metros d'altaria sobre lo livel d'a mar, a una distancia de 64 km d'a ciudat de Logronyo, a capital d'a Riocha.
Amán de Villarroya bi ha dos afloramientos de basaltos en sills d'edat entre a fin d'o Triasico y principios d'o Churasico.
Donald Sutherland (desambigación)
Donald Sutherland puet estar:
Cadors
Cadors (Cadors en occitán, Cadours en francés y oficialment) ye una comuna occitana en o departamento francés d'Alta Garona, districto de Tolosa, cantón de Legavin y rechión d'Occitania.
A suya población ye de 696 habitants (1999) en una superficie de 10,58 km², con una densidat de población de 65,78 hab/km².
Dos Hermanas
Dos Hermanas ye un municipio andaluz situato en a comarca de l'Aria metropolitana de Sevilla y provincia de Sevilla. Ye a capital (y o solo municipio que en fa parte) d'o partiu chudicial de Dos Hermanas.
A suya población yera de 131.317 habitants en o 2015, en una superficie de 160,52 km² con una densidat de población de 808,12 hab/km².
Cheografía
A localidat de Dos Hermanas ye situata a 42 metros d'altaria sobre o livel d'a mar, a una distancia de 12 km d'a ciudat de Sevilla, a capital d'a suya provincia y d'a suya comarca.
Peironela d'Aragón
A voda de donya Peironela con Remón Berenguer IV estió trece anyos mas tardi, en o mes d'agosto de 1150 en Leida, cuan a reina tenió a edat t'acomodar-se seguntes o Dreito Canonico, 14 anyatas.
En marzo de 1157 naixió en Uesca o primochenito d'a parella, Remón Berenguer (qui reinará con o nombre d'Alifonso II en honor a Alifonso I), primer rei d'a Corona d'Aragón. O suyos atros fillos estioron: Sancho de Provenza, Pero, Alionor, Remón Berenguer IV de Provenza y Dulcía d'Aragón (casata con Sancho I de Portugal).
Peironela morió en Barcelona o 15 d'octubre de 1173.
Descendients
D'o matrimonio con Remón Berenguer IV tenió a:
Loseta (roca)
200px|thumb|Loseta thumb|200px|Tellato de loseta. Loseta ye como se diz a una roca metamorfica que por tener escistosidat se creba en losetas.
Ixo que se diz loseta no s'entiende d'a mesma traza en estratigrafía que en petrolochía. Pa un petrologo no se diz loseta que cuan bi ha minerals metamorficos y ye ya una roca metamorfica diferent d'as rocas sedimentarias ditas lutitas. Pa un estratigrafo una loseta ye una lutita compactata (loseta sedimentaria) u una roca metamorfica (loseta metamorfica).
Por un regular cuan ya han desembolicato escistosidat ya tienen minerals metamorficos y se pueden considerar rocas metamorficas, pero no siempre se desvién asinas.
The Lives of a Bengal Lancer (cinta)
The Lives of a Bengal Lancer (títol orichinal en anglés, en aragonés As vidas d'os lancers de Bengala), enguerada en Aragón con o títol en castellano de Tres lanceros bengalíes (en aragonés Tres lancers bengalins, ye una cinta estausunidense en blanco y negro de l'anyo 1935 de cine d'aventuras colonials dirichida por Henry Hathaway seguntes un guión adaptau de William Slavens McNutt, Grover Jones, Waldemar Young, John L. Balderston y Achmed Abdullah (basau en una novela autobiografica de Francis Yeats-Brown). Producida por Louis D. Lighton ta Paramount Pictures, la dirección de fotografía ye de Charles Lang y la banda sonora orichinal ye de Herman Hand, John Leipold, Milan Roder y Heinz Roemheld. En l'elenco d'a cinta participan destacaus actors d'ixas envueltas, como Gary Cooper, Franchot Tone, Richard Cromwell, Guy Standing, C. Aubrey Smith, Kathleen Burke, Douglass Dumbrille, Colin Tapley, Lumsden Hare u J. Carrol Naish.
Loseta (roca)
Os minerals mes abundants son cuarz y filosilicatos d'o tipo d'a moscovita. A color ye variable. Muitas vegatas ye negra por l'abundancia de materia organica. Si bi ha color verde ye por a clorita. A caracteristica de crebar-se a lamas fa que las faigan servir pa fer tellatos.
Zarra (Valencia)
Zarra ye un municipio de lo País Valenciano de la provincia de Valencia, situau en la comarca de Requena-Utiel, en la Valencia castellana. Fa parte de lo partiu chudicial de Requena. La suya población ye de 463 habitants (2015), en una superficie de 49,7 km² con una densidat de población de 9,74 hab/km².
Toponimia
Lo toponimo Zarra s'interpreta a partir de lo latín SERRA ("sierra") y apareixe en latín medieval como Serra, Açarra, Zarra y Sarra.
The Lives of a Bengal Lancer (cinta)
As pretensions inicials d'a companyía productora yeran de rodar a cinta en la India, en l'anyo 1931, pero finalment o rodache se realizó en 1934 en os estudios d'a companyia en Los Angeles.
Zarra (Valencia)
Cheografía
Zarra ye situau a 605 metros d'altaria sobre lo livel d'a mar, a una distancia de 130 km de Valencia, la capital de la suya provincia y de lo País Valenciano.
The Lives of a Bengal Lancer (cinta)
Argumento
En primerías d'o sieglo XX en India mientres o Raj britanico o 41eno Rechimiento de lancers de Bengala marcha dende Bengala enta lo norueste d'India ta cosirar a muga d'India con os rebels afridi, una tribu d'os paixtuns. Lo rechimiento ye mandau por o coronel Stone, un militar ordenancista y de mentalidat richida. Ixa mentalidat fa que muera en un incident un d'os oficials d'o rechimiento, incident presenciau por o tenient McGregor, con una mentalidat radicalment contraria a la d'o suyo coronel.
Zarra (Valencia)
Mugas
Lo termin municipal de Zarra muga con los termins d'Ayora, Xarafuel y Teresa de Cofrentes.
The Lives of a Bengal Lancer (cinta)
Argumento
En a muga, Mohammed Khan ye prebando d'arreunir a las tribus afridi rebels y lo coronel Stone s'amana en a muga con a excusa de visitar a un chefe partidario de l'Imperio Britanico chunto con los suyos oficials, pero se troba con a sorpresa de que Mohammed Khan tamién i ye y los fa presoners, portando-los enta una fortaleza baixo lo suyo control a on los tortura ta conoixer qualos son os plans ta portar un convoi de municions ta las tropas britanicas. Si Mohammed Khan consigue ixas municions refirmará la posición d'o suyo exercito y los oficials deciden escapar d'a suya garchola y impedir los plans d'o rebel.
Carlina acaulis
Ye una planta posada, sin de tallo que la faiga alzar como os altros cardos, y brinda nomás que una flor, que ye central a l'alto d'a roseta d'as fuellas punchudas, de color amariella en as nuestras latituz, anque altras variedaz mas claretas existen en Europa central. A florada pasa de finals d'a primavera y o estivo.
No ye pas un cardo de verdat pos tien bractias que se fican como sepalos d'a inflorescencia, pero no tien ligulas reals. O circlo vital ye bianyal.
thumb|left|250px|Una cardelina florida en [[Sobrarbe.]]
A relación d'a suya forma con o sol se fa mes clara en a luenga basca, que en dicen Eguzkilore ("flor d'o sol") u en o sud d'os Alpes que en dicen "sol d'os Alpes". A función machica se fa mes potent cuan la cullen o maitin d'a Santchuanada.
A vena tien aceites esencials con substancias antibioticas (especialment inhibitorias d'as bacterias Gram -, y flabonoides. D'ista función mas medicinal diz que ya en teneba ideya, talment, o famoso Carlos Magno qui en feba uso ta curar-se os mals de ferito.
Xaló
Xaló (Xaló en catalán y oficialment; Jalón en castellano) ye un municipio valenciano, situato en a comarca d'a Marina Alta, provincia d'Alicant y partiu chudicial de Denya.
A suya población ye de 3.269 habitants (2010) en una superficie de 34,59 km², con una densidat de población de 94,51 hab/km².
Cheografía
A localidat de Xaló se troba situata a 189 metros d'altaria sobre o livel d'a mar, a una distancia de 20 km d'a ciudat de Denya, a capital d'a suya comarca y d'o suyo partiu chudicial, de 76 km d'a ciudat d'Alicant, a capital d'a suya provincia, y a 128 km d'a ciudat de Valencia, a capital d'o País Valenciano.
Mugas
O termin municipal d'Alcalalí muga a o norte con Pedreguer; a l'este con Llíber y Benissa; a o sud con Callosa d'en Sarrià y Alteya; y a l'ueste con Alcalalí y Tàrbena.
Alifonso I d'Aragón
Alifonso I d'Aragón dito lo Batallero (1073 u 1074 - † Polinyino, 7 de setiembre de 1134) estió o rei d'Aragón y de Navarra d'entre 1104 y 1134.
Se feba decir «Emperador de Espanya», «Rei y Emperador de Castiella, Toledo, Aragón, Pamplona, Sobrarbe y Ribagorza». Emperador, emparato en la teoria politica que le atorga l'imperio a qui domine tres u mes reinos. Os cronistas musulmans le deciban Ibn Rudmir («fillo de Remiro») per una error, pos en realidat yera lo fillo naixito de lo segundo matrimonio de Sancho Remíriz (o rei d'Aragón y Pamplona d'entre 1063 y 1094) y de Felicia de Roucy. Ixo ye, que en realidat yera o nieto de Remiro I d'Aragón, no pas lo fillo.
Estió lo chirmán chicot d'o rei anterior, Pero I, per a man de su pai, anque fuesen fillos de diferents mais. As muertes casuals y prematuras de lo chirmán Pero, y de los fillos d'iste (lo prencipe Pero, muerto en 1104, y la infanta Ainés, muerta en 1103), y una miqueta d'antes que Pero, lo infant Ferrando tamién (primer fillo de Sancho y Felicia de Roucy) lo fayoron estar lo primer en a linia de sucesión, cosa que no heba estato dica ixe inte.
O caracter personal suyo, que diz que yera tan furo y capezuto (alimentatos talment tamién per o mito), y la formación que heba puesto tener como infant no hereu (ta estar militar lo educoron) debuixan la fegura que la historia mos ha quiesto mostrar, d'un rei encapuzato con las guerras y las conquiestas, extremadament relichioso, que no s'estaba de pretensions anque pareixesen masiato grans ta lo modesto reino que heba herebato. personache controvertito ta los historiadors, beluns l'han tractau como un heroi, ta altros no yera si que un pretencioso, que destaca per las victorias militars que obtenió contra los musulmans de la marca septentrional, resaltando-se-ne lo setio y conquiesta de la que dimpués habría d'estar la capital de lo suyo reino, la ciudat de Saraqusta (enguán, Zaragoza).
Las voces de las suyas victorias trescruzoron las mugas d'Aragón. En la cronica de Sant Chuan d'a Penya (S. XIV) se i lei
Infancia y choventut
250px|thumbnail|dreita|O [[Monesterio de Sant Per de Ciresa (val d'Echo, Uesca) on s'educó lo infant Alifonso Sánchiz.]] Perque no heba naixito lo fillo hereu de lo rei Sancho, los primers anyos de la suya vida los pasó en lo monesterio de Ciresa (val d'Echo, Pireneu de Uesca) formando-se en «letras» y artes militars, ta no servir si que de sinyor baixo gubierno de lo suyo chirmán gran Don Pero cuan iste reinase. Lo suyo mentor diz que estió Lope Garcés, a qui mes luego en adubir Alifonso la cadiera reyal, entregó lo sinyorato de Pedrola en agradeixemiento.
Las primeras mencions de la suya actividat como gobernant diz que son de diferents localidaz en la Chacetania y las Cinco Villas, que ta par d'alavez, yeran en l'extremo meridional d'o Viello Aragón, villas que estioron Biel, Luna, Ardenes y Bailo. En ixes tiempos sinyaba los documentos como «Alifonso Sánchiz», fillo de Sancho.
Coronamiento y innovacions de lo reinau
Dimpués que lo rei Sancho Remíriz, pai de Pero, Ferrando, Alifonso y Remiro, morise d'un sayetazo en o setio de Uesca, lo 4 de chunio de l'anyo 1094, la cadiera reyal recayó en o suyo fillo mayor, que habría d'estar Pero I d'Aragón y Navarra dillá d'ixa calendata. O reinau de Pero I estió curto (només duró 10 anyos) y en estió carateristica la continidat con la politica d'os suyo predecesor: Lo setio de Uesca, que s'heba visto periglar en morir-ie lo rei Sancho, se replantificó dica que la ciudat se conquerió en 1096, perduta la zaguera esperanza d'os soldatos moros que la guardaban per haber-ie redotato os aragoneses l'exercito que les veniba a auxiliar, en a dita batalla d'Alcoraz. En 1100 yera conquiesta la ciudat de Balbastro, la villa de Sarinyena y lo bastión de Boleya, que heba quedato de posesion mora adintro d'o territorio aragonés cuan a muga meridional d'o Reino s'heba dentrato en a plana de Uesca con as zagueras conquiestas en vida de Sancho. Tamién se miró de conquerir per primera vegata la villa de Tamarit de Litera (1104) anque lo intento fracasó y habioron d'alzar-ne lo setio.
Toz los setios que fayó Pero se fayoron con a mesma tendencia que su pai; ixo ye, sin d'alianzas con altros países independients d'a Europa cristiana (u cuasi que garra alianza, pos lo condau d'Urchel heba estato aliato tradicional de los monarcas aragoneses, y Chenova aduyó en o primer y fracasato intento de conquerir Tortosa, aportando-ie bellas galeras) y bien poquet a poquet, con gran esfuerzo ta lo reino, que yera chicot y montanyoso encara en ixes tiempos. Amés, en o reino d'Aragón pareix que per ixes tiempos encara no s'heba puesto posar a rodar garra equipo de maquinaria de setios competitivo (pos istas yeran caras de fer, y s'heban de manullar con inchenieros que yeran bien caros de tener), como sí que los emplegaban en los altros territorios cristianos. En totas las concaratas que tenió Pero I, Alifonso, que yera destacato per as suyas aptituz en a guerra, bi estió present y diz que ya soleba conducir personalment as tropas aragonesas en combate.
A muerte de Pero I en a val d'Arán (alavez, parte d'o condau de Ribagorza), lo 28 de setiembre de 1104, poquez meses dimpués que lo chirmán d'Alifonso y d'iste, lo infant Ferrando, y que los dos fillos d'o rei (lo prencipe Pero y la suya chirmana Agnés) deixó a Alifonso en o talle d'estar o primero en a linia de succesión, cuan nunca no l'heban preparato ta ixo, con as cuatre muertes escaítas en menos d'una anyata.
Matrimonio (1109 - 1114)
thumbnail|dreita|150px|Lo rei [[reino de Castiella|castellano Alifonso VI lo Templato, suegro d'Alifonso I d'Aragón.]] O coronamiento d'Alifonso en 1104 suposaba tamién un problema dinastico que heba de subsanar-se como mes rapedo se podese: Lo nuevo rei pasaba d'os 30 anyos y yera encara soltero. Ixa condición, que no se les feba banal a os altros reis cristianos d'a Peninsula, bien rapedo le aganó os amigos d'entre las casas reyals con fillas casaderas. L'alavez rei de Castiella, Alifonso VI, teneba una filla vídua (Donya Urraca) sabendo como buen yera lo monarca aragonés en a guerra, pensó que talment si se casasen bi habría buen aliato contra d'os moros y eventual líder ta os exercitos de Castiella.
Lo matrimonio entre Alifonso y Urraca se fayó en a villa leyonesa de Safagún, en l'anyo 1109 (l'anyata mesma d'a muerte d'o paire d'Urraca), anque en o futuro habría de tener consecuencias desastrosas.
Ribota
Ribota ye una pedanía despoblada de Calatayú a canto de la rambla de Ribota que se situa a piet de la sierra d'Armantes.
Alifonso I d'Aragón
Matrimonio (1109 - 1114)
As motivacions d'ixe fracaso son bien diversas: per un costato, la politica nobiliaria d'Alifonso en Aragón y Navarra s'heba caraterizato dica ixe inte per premiar siempre os meritos, especialment os militars, fenomeno posiblement esplicable perque surtiba de territorios chicoz y demograficament pobres, sin de guaire nobleza pre-existent, y alavez heba basato la concesión de títols nobiliarios ta las nuevas tierras conquiestas en a caballería y os meritos militars, fendo-se con bien poquet costumbre de quitar-se con nobles de luengo linache, como en heba muitos en Castiella. O reino castellano, con una nobleza que i yera bien consolidata, dende os prencipios estió un puesto poco comodo ta lo rei aragonés, muito mes encapuzato con as valors morals de lo rito cristiano romano (s'ha de pensar qué relichioso yera) d'entre ellas destacando-ne la fidelidat. A de mes, lo rei aragonés se miraba d'introducir en os suyos territorios bels focos de burguesía (artesanos, comerciants, etc) que contrarrestás o poder d'a nobleza
Lodi
Lodi (en italiano Lodi, en lombardo; Lòd) ye una ciudat d'a Lombardía, capital d'a provincia de Lodi, situada à 35 kilometros a lo Sud de Milán y a 45 kilometros a lo norte de Piacenza. Os suyos habitants son clamatos lodigianos.
Ribota
Toponimia
Lo toponimo Ribota presenta un homonimo en la provincia de Segovia que s'interpreta a partir de lo latín RIBA ALTA d'acuerdo con la seqüencia romance:
Alifonso I d'Aragón
Matrimonio (1109 - 1114)
Urraca, a la contra d'ixo, diz que yera una muller tan capezuta como él, pero que per a formación que heba tenito en a cort d'Alifonso VI, mes s'estimaba formar una cort de nobles coneixitos, y despreciando-los, no deixar que os burgueses tenesen cosa que decir en a politica d'os reinos. Cuan lo monarca aragonés decidió (unilateralment) que sería buen que os burgueses s'establisen en diferents villas y ciudaz de lo camín de Sant Chaime en territorio de Castiella y de Leyón, alentando que se i comerciás, arrulló posiblement sin pensar-se-lo guaire lo mensache que yera él la un qui disposaba qué s'heba de fer en Castiella, y no pas a suya muller. Ixo causó gran maldato en a nobleza castellana, que no veyoron mica bien que un rei foranio fese ixas cosas, y a demés, ignorando la voluntat de la suya reina que yera, a lo cabo, la reina lechitima de Castiella y de Leyón.
Lodi
Lodi ye ubicata a 87 metros d'altaria sobre o livel d'a mar, en as planas de Lombardía. En a provincia bi ha 61 comunas.
Alifonso I d'Aragón
Fracaso d'a politica d'Alifonso en Castiella y rebelions nobiliarias y clericals
Alifonso continó con a suya politica de designar tenenzas de castiellos y plazas fuertes ta os nobles d'a suya confianza, companyers de batallas y caballers fidels, y ixo el fayó ganar-se mes enemistaz en Castiella, pos nombró bels sinyors d'oríchen aragonés ta bels castiellos d'ixe altro reino y de Leyón. Veyendo os castellanos y leyoneses que perdeban poder en as corz, prencipeyoron a conspirar contra lo rei d'Aragón. Estió lo conte de Candespina Gomo González lo primer d'alzar a voz, anque no prenió garra acción contra Alifonso, pero ixo sí que lo fayoron cualques miembros d'a nobleza de Galicia, que se devantoron en armas contra lo matrimonio reyal y enristioron intereses reyals en a suya rechión.
A respuesta d'Alifonso, veterano guerrero y curto de pacentia, estió rapeda y violenta, y replegando-ie las suyas huestes navarro-aragonesas en Castiella, se'n fué dreito enta Galicia y les infrinchió una vergonyant redota en o Castiello de Monterroso (actual provincia de Lugo), en 1110. Si s'analiza con a perspetiva historica, la batalla de Monterroso estió una forma planera de decir lo Batallero que yera bien resuelto a escannar cualsiquier intento de rebelión en contra suya fendo uso d'as armas; ixo significaba que de venidero, si os nobles castellanoleyoneses quereban librar-se d'él, habrían d'organizar-se millor, y ixo estió lo que pasó en os anyos siguients, afogando los reinos hispanicos en un contino estato de guerra civil.
Ribota
Toponimia
La evolución de lo grupo -lt- enta -au y dimpués -o- estio común en las formas medievals de las luengas iberorromanicas centrals, en especial lo castellano, dando toponios como Villota, Oto, Otura, Ova, Torroba, Cobos, Coviella, ecetra, manimenos dende lo sieglo XII esta tendencia fonetica deixó d'estar activa y se cheneralizó la tendencia conservadera de lo grupo -lt-.
Lodi
A ciudat tien una población de 43.465 habitants en una superficie de 41,43 km², con una densidat de población de 1.049,12 hab/km², encara que a suya provincia tien 225.798 habitants.
Ribota
Toponimia
La etimolochía de RIBA ALTA ye coderent con la topografía de la sierra d'Armantes en contacto con la rambla de Ribota en forma de ripa auguas ent'alto de la pedanía.
Alifonso I d'Aragón
Fracaso d'a politica d'Alifonso en Castiella y rebelions nobiliarias y clericals
L'altra facción contraria d'Alifonso en Castiella y Leyón estioron os numerosos eclesiasticos d'oríchen francés y especialment borgonyón que s'heban establito arredol d'o camín de Sant Chaime en o reinau d'Alifonso VI -perque lo primer cherno d'éste yera borgonyón, recordemos, y teneba buenas relacions con a ilesia d'allá- y que ta par d'alavez ostentaban ya mutos sinyoratos en ixes territorios. Ixo significaba, que caso que se tirase ta debant a politica d'Alifonso d'Aragón d'establir-ie un poder burgués en ixas villas y ciudaz, éls teneban las de perder con a cuestión. Estes eclesiasticos estioron los qui argumentoron bien furo debant de lo papa Pascual II ta que éste declarase nulo lo matrimonio d'os dos reis, esgrimendo l'argumento que ixas vodas (que os cronistas castellanos gosoron dica decir-ne «las malhadadas bodas», "mal-habitas bodas") yeran incestuosas y contra d'a voluntat de Dios, perque tanto Urraca como Alifonso yera veznietos de Sancho lo Mayor de Navarra.
Lodi
Molimentos
Entre os molimentos y os palacios más famosos de Lodi se troban a Seu, o Broletto seu de l'alcalde, o Parque Isola Carolina, a Ilesia de San Francisco, a Ilesia octagonal d'a Incoronata, sieglo XV (que curiosament antes d'ester Iglesia yera un prostibulo), y que tiene los lindisimos frescos d'os chirmanos Martino, Albertino y Callisto Piazza y también de Stefano Maria Legnani.
Alifonso I d'Aragón
Nulidat matrimonial, o rei d'Aragón no quiere perder os dreitos sobre Castiella
thumbnail|dreita|200px|[[Urraca I de Castiella, en una representación d'o sieglo XII.]] D'entre l'anyo 1110 y lo 1111 lo conte de Candespina miró de convencer a la reina Urraca que lo prencipe Alifonso heba d'estar lo rei lechitimo de Castiella, como unico fillo biolochico d'a reina natural de Castiella y Leyón, ta que secundese l'alzamiento d'a nobleza contra d'Alifonso d'Aragón. Ixo ye, ta bels historiadors, lo que decidió que las tensions d'entre Urraca y Alifonso deixasen d'estar no mes que tensions maritals y politicas, y se combertesen en una guerra ubierta d'entre lo monarca aragonés y las faccions castellanistas.
Lodi
Historia
Lodi fue fundata por Cneu Pompeyo o Chóven, o suyo primero nombre yera Laus Pompeia, dimpués de l'anyo sieglo I aC. O territorio a on naixió Lodi, ye huei d'alto u baixo a on ye Lodi Vecchio, u siga Lodi Viella.
Alifonso I d'Aragón
Nulidat matrimonial, o rei d'Aragón no quiere perder os dreitos sobre Castiella
Diz que Alifonso pensaba que la proximidat en a relación d'entre lo conte de Candespina y la suya muller se traduciba en infidelidat per partes d'ésta a os votos matrimonials, razón que hese puesto fer que la repudiase escapato, pero enveyendo que con mans que mediaban per a nulidat matrimonial en Roma (que feba poquet que heba sabuto que tamién l'arzobispe de Toledo yera demandando-la a lo Papa) y a demés con a reina conspirando con un d'os suyos confesatos detractors, yera inminent que perdese os dreitos conchugals en o reino de Castiella y Leyón, y alavez decidió de quitar-la forzosament, declarando-la unilateralment incapaz ta gubernar, y la fayó trancar en o castiello de lo Castellar, en tierra aragonesa, declarando la guerra ubiertament a lo conte de Candespina y os suyos seguidors, y encetando una sorprendentment exitosa invasión de Castiella con as tropas de lo chicot reino d'Aragón y caballers navarros, con a unica aduya en o costato castellanoleyonés que d'os contes de Portugal (que encara no yera independient).
En pocas semanas chusmetió las ciudaz rebels de Palencia, Burgos, Osma, Safagún, Astorga y Orense, con una velocidat sorprendentment rapeda que forzó que d'entre os enemigos castellanistas se comenzás a decir que lo monarca aragonés y los suyos veterans talment yeran «invencibles».
Lodi
Historia
Dimpuès, plegò Frederico I Barbarroya en o sieglo XII que destruyó Laus Pompeia pa fundar Laus Nova.
José de Palafox y Melci
José Rebolledo de Palafox y Melci, duque de Zaragoza, (Zaragoza, 1775 - Madrit, 15 de febrero de 1847) estió un militar aragonés.
Lodi
Historia
O 9 d'abril de 1454 a Republica de Venecia y Milán posoron fin a os suyos enfrentamientos con a firma d'a Paz de Lodi en esta ciudat.
José de Palafox y Melci
De familia noble, fue educato en a cort espanyola. Perteneixió a lo cuerpo de Reals Guardias de Corps dende 1792. Cuan esclató a Guerra d'o Francés en 1808, Palafox ya yera brigadier y acompanyó a Ferrando VII ta Bayona. Dimpués de intentar sin exito de preparar chunto con atros a fuyita de Ferrando VII, fuó ta Espanya y dimpués d'un curto periodo de retiro, se situó a la capeza d'a resistencia aragonesa. O 25 de mayo de 1808 fue proclamato por o pueblo como gubernador de Zaragoza y capitán cheneral d'Aragón.
Lodi
Historia
O 10 de mayo de 1796 mientres a primera campanya d'Italia, en as Guerras revolucionarias francesas, en a redolada de Lodi escaició a batalla d'o puent de Lodi a vegatas dita simplament batalla de Lodi. En ista batalla por o control d'os puents sobre o río Adda, un afluent d'o río Po, luitoron 9.500 soldatos de l'Exercito francés d'a Primera Republica Francesa mandatos por Napoleón Bonaparte contra 17.500 soldatos de l'Exercito austriaco mandatos por Karl Philipp Sebottendorf, y remató con una esclatera victoria francesa, que remató de raso con a segunda parte d'a campanya d'Italia.
Alifonso I d'Aragón
Nulidat matrimonial, o rei d'Aragón no quiere perder os dreitos sobre Castiella
Aproveitando que lo rei aragonés teneba fayena en l'occident peninsular, lo conte de Candespina Gomo González fayó una incursión rapeda enta Lo Castellar, liberando-ne la reina Urraca, qui en fuyó escapata enta lo monesterio de Safagún. As noticias que recibió d'ixa incursión prevocoron que Alifonso Sánchiz marchase con l'exercito enta lo sud d'as posesions castellanas, con a intención de castigar lo conte González. La ciudat de Toledo cayó en a primera metat de 1111, y Alifonso d'Aragón s'aprestó a fer cambear-ie l'arzobispe conspirador.
A batalla de Candespina ocurrió lo 26 d'octubre de 1111 en Candespina (contracción documentata de Campo del Espino), en l'atual municipio segoviano de Fresno de Cantespino. Bi prenioron parte las tropas navarro-aragonesas d'Alifonso y lo conte de Portugal, Enrique de Borgonya, per a man aragonesista, y las tropas fidels d'Urraca y lo conte de Candespina per a castellanista. A redota d'os castellanos y la muerte d'o conte de Candespina en o combate deixó a la reina de Castiella en una situación prou mala, que resolvió fendo las paces con o suyo marito.
Lodi
Administración
L'alcalde ye Simone Uggetti d'una coalición de centro-ezquierda, y o bispe ye Maurício Malvestiti.
José de Palafox y Melci
Como Zaragoza yera una ciudat fortificata as suyas esfensas yeran pocas y antigas, y amás bi heba poca munición. As esfensas resistioron, pero poco tiempo. Manimenos, estió dende l'inte cuan prencipió a resistencia d'a ciudat. Una semana de luitas en as carreras fació que as tropas francesas prenesen meya ciudat, pero lo chirmán de Palafox consiguió aforzar a suya dentrata en a ciudat con 3000 hombres. Alentatos por as clamatas de Palafox y os liders d'o pueblo, os habitants decidioron resitir metro a metro a la presa d'os barrios que encara teneban en o suyo poder. A ideya yera retirar-se a lo barrio d'o Rabal, a l'atro canto de l'Ebro, si yera menester, destruindo lo puent en caso extremo. A luita, que continó nueu días mas, remató con a retirata d'as tropas francesas o 14 d'agosto, dimpués d'un setio que heba durato 61 días en total.
Lodi
Gastronomía
Un d'os productos mas conoixius de Lodi ye o Granone Lodigiano un queso pareixiu con a lo Parmesàn que se sirve en fuellas finas como papel, clamadas raspadüra.
José de Palafox y Melci
Palafox miró d'aproveitar la situación y realizó una chicota campanya a campo ubierto. Pero cuan l'exercito d'o mesmo Napoleón dentró en Espanya y prencipió a ganar batallas, Palafox habió de retirar-se ta Zaragoza.
Lodi
Gastronomía
Un atro producto d'hibierno son os filsón, luengas filas de castanyas secadas y fumadas que son vendidas mientres as fiestas de hibierno y mientres a fiesta d'o patrón San Basián o 19 de chinero.
Alifonso I d'Aragón
Nulidat matrimonial, o rei d'Aragón no quiere perder os dreitos sobre Castiella
En 1112 lo Papa Pascual II fayó oficial una menaza ta que os dos reis fesen patent a nulidat d'o suyo matrimonio, baixo pena d'escomunión si encara s'estaban chuntos. Alavez, Alifonso, prefundament relichioso y con motivo d'una nueva disputa con Urraca, aproveitó ta repudiar-la definitivament. Lo repudio se consolidó y fayó oficial en un concilio celebrato en Palencia en l'anyo 1114.
En repudiando a la reina de Castiella perdeba oficialment os dreitos sobre iste reino per os que tanto heba luitato en as anyatas anteriors. Ixo significó ta Alifonso un cambio de dirección en o suyo prochecto, tonando-se-ne enta Aragón y reprenendo lo complexo prochecto de conquiesta de Saraqusta que en 5 anyos de matrimonio (1109 - 1114) heba deixato cuasi de tot albandonato.
Estratechia militar, reconquiesta d'Aragón
thumbnail|dreita|250px|A devisión d'os territorios cristianos y musulmans d'a [[Peninsula Iberica arredol de l'anyo 1080. Saraqusta yera una d'as taifas mes importants d'Al-Andalus, y ixo heba impedito que Aragón creixese.]] A reconquiesta d'Alifonso en o reino d'Aragón se devidió en dos fases. A primera, rapeda y caracterizata per ganar puestos de gran importancia estratechica, escomenzó a prencipios de 1105 (poquez meses dempués que lo coronesen rei) y remató en 1107 con a conquiesta d'as villas prencipals en a comarca de Litera. O matrimonio suyo con Urraca I de Castiella en 1109 significó una pausa de 5 anyos en l'aventura de reconquerir contra d'os moros de Zaragoza. A segunda fase, a partir de 1114, anque de primeras estió mes lenta, encluyó tamién l'anexión de nuclios ta lo reino de Navarra, y que se fese chugar un nuevo papel a la diplomacia exterior, que dica l'inte no en heba chugato garra: Una fuerte alianza con os gascons d'o vezconte de Bearn Gastón IV, y la promulgación d'una bula papal que atorgaba os mesmos beneficios de liberación espirital a os qui luitesen a lo costato d'Alifonso contra os moros que a os qui se'n isen enta las Cruzatas, producto d'un exito diplomatico en o Vaticano.
Primera etapa (1104 - 1109)
Tan buen diya como lo coronoron rei d'Aragón y Navarra, Alifonso comenzó a sembrar a simient d'ixo que 14 anyos dimpués habría de culminar con a conquiesta de la Madinat Albaida, cambiando de tot a estratechia que heban emplegata os suyos predecesors. Encetó y remató la presa d'Exeya en 1105 y per lo fuero tan prencipal que le dió toz os suyos habitants abutos y veniders estioron dende alavez caballers (per ixo tien ixe nombre). Completó en a mesma anyata la conquiesta d'a resta de Cinco Villas, fendo-se con Taust y Sadaba, y luego fendo un contino per a val d'Ebro dica encorralar-ie la capital de tot per l'ueste, en una operación que si se mira con a perspectiva d'ixa epoca (d'os tiempos que costaban as conquiestas), puet bien decir-se-ne "lampago".
En ixes primers anyos, s'encorraló Zaragoza en completando la conquiesta d'a Plana de Uesca, os Monegros (encara no s'heba puesto conquerir mica mes ta lo sud d'a sierra d'Alcubierre) y l'aria de Balbastro y Monzón. Conquerió Tamarit y Sant Istevan de Litera en l'anyo 1107, rematando asinas a fayena que lo suyo chirman mayor heba deixato per imposible, pero no podió estar-se mes tiempos reconquerindo per as actuals Francha d'Aragón y Leida, que quedoron como reductos musulmans dica lo reinau de su sobrina Peyronela. Con ixas conquiestas, lo monarca heba establito una muga inferior ta lo suyo reino que concidiba en a mes gran parte d'a suya largura con o río Ebro, treito de lo baixo corso d'éste y d'a Cinca, on plazas como Fraga u Mequinenza yeran encara posesions moras.
Segunda etapa (1114 - 1134)
thumbnail|dreita|200px|O setio cristiano de [[Cherusalem de l'anyo 1099, en a Primera Cruzata.]] Habendo feito una sola intervención en termins militars en a guerra de reconquiesta navarro-aragonesa en l'anyo 1110, lo diya que redotó Ámhad Al-Mustain II de Saraqusta (qui bi perdió la vida) en a batalla de Val Tierra (Navarra), lo rei aragonés habió d'organizar a nueva estapa en territorio propio con nuevas estratechias: S'entrevistó con Gastón IV de Bearn cuan éste tornó d'as Cruzatas en orient, establindo una alianza que habría d'estar prencipal ta lo prochecto de reconquiesta en o canto sud d'o Pireneu. Os primers movimientos los fayó en reconquirendo la comarca de Tudela en 1117, fendo-se con Fitero, Corella, Murchant, Cascant, Mont Agut y Cintruenigo en a mesma anyata, que dende l'ataque de Al-Mustain II 7 anyos antes heban quedato en posesión musulmana.
Se'n sabe poqueta cosa de cómo s'establió tan buena relación d'entre Alifonso y Gastón, talment perque teneban tantas experiencias en común, diz que se fayoron dica muit amigos. Lo prencipio d'ixas relacions no se sabe cuan pasó, y bi han indicios que Alifonso I y Gastón IV ya se coneixeban d'antes y heban encluso colaborato (d'ésto si que no bi ha garra prueba) d'antes de 1117: Lo vezconte de Bearn apareixe de sinyor de Balbastro en 1113, pero lo motivo que ixo fuese asinas només s'ha puesto concheturar. Se sabe per seguro que d'entre 1117 y 1118 celebroron un concilio en Bearn en o cual sinyoron un compromiso de cooperación en Aragón que habría d'estar decisivo en os anyos siguients.
Tampoco no se sabe si Gastón de Bearn enfluyó guaire en a decisión d'os altros nobles occitans d'aduyar en a reconquiesta. En 1117 se fayó en Tolosa un concilio con participación de diferents bispes franceses y sobretot occitans, y tamién nobles d'ixes países, que con o respaldo d'o Papa de Roma decidioron conceder os beneficios d'un Cruzata a os qui convenisen en reconquerir a poderosa ciudat de Zaragoza. S'ha de pensar que en a man norte d'o Pireneu, lo nombre de Saraqusta encara i rebellaba emocions, pus que en l'anyo 778 dica lo emperador franco Carlos Magno i heba perduta una gran batalla en mirando de conquerir-la, y ye precisament a comienzos d'o sieglo XII cuan se considera que lo poema de Rolando (o cantar que parla d'aquelo) se i yera fendo popular; alavez, a caldereta yera bien parata ta que lo esprito d'ixa nueva cruzata atrayés un gran numero de caballers ta que i aduyasen lo rei aragonés. Una bula de lo papa Chelasio II a finals d'xa anyata gosó ratificar as conclusions d'o concilio de Tolosa, y alavez la tabla se fayó finalment cacinglata ta que un gran exercito se concentrás pensando de conquerir a ciudat blanca.
Saraqusta
thumbnail|dreita|250px|O palacio de [[Palacio de l'Alchafaría|l'Alchafaría, que estió lo palacio de los reis taifas de Saraqusta.]] A ciudat de Saraqusta, altrament dita Madînat Al-baida «la ciudat blanca» per os poetas arabes, yera una d'as ciudaz mes importants d'a Peninsula Iberica, capezana sinyoral d'un reino (la dita taifa de Saraqusta) que heba puesto mantener a suya autonomía dintro d'Al-Andalus per estar tan a lo norte, y estar a prencipal ciudat que se trobaba en o norte tan amanata d'a muga primer con l'imperio franco, y sieglos dimpués con os territorios d'a Marca Hispanica que yera convertindo-se en enemigos cosirants. Estar un bastión defensivo exitoso le heba permeso fer-se con un grau d'autonomía singular d'entre las ciudaz andalusinas dillá de lo reinau d'os omeyas.
A prencipios d'o sieglo XII gobernaban Saraqusta la casa de Banu Hud, tenendo lo mes gran esponent d'a dinastía en Al-Mustaín II (perdedor en l'Alcoraz y muerto en Val Tierra en 1110). Dempués que morise Al-Mustaín, su sobrino Abdelmalik heretó lo reino, pero la contumancia per la debilidat que se trobó per haber-se cacegato tota la tropa saraqustiana en Val Tierra le fayó de mirar-se protección fendo-se vasallo de Donya Urraca de Castiella en ixe anyo mesmo (que yera fendo la guerra contra d'Alifonso). Os periglos prencipals que espantaban a Abdelmalik yeran a combinación de lo creixent poderío militar d'Aragón per o norte, y l'amenaza d'os almorábez que ya s'heban feto chusmeter la resta de taifas d'Al-Andalus.
As peitas que pagaban a Castiella a cambio d'ixa proteción no les fayoron mica goyo a las faccions pro-almurabiz que viviban en a ciudat, perque en 1110 encara feban poquez tiempos d'a conquiesta de Toledo -d'entre altros factors- y os sentimients d'os islamistas saraqustins encara se'n resentiban. Ta mutos musulmans saraqustins, a imposición d'un poder unificato en Al-Andalus baixo lo gubierno almurabit yera una posibilidat de recuperar la hechemonía islamica en a Peninsula que s'heba puesto adubir en o reinau d'os viellos califas cordobeses. Una rebelión urbana en a medina blanca remató lo reinau d'Abdelmalik en poquez meses, habendo-ne de fuyir con a cort y las riquezas enta la val de Xalón, on que i fundó un nuevo reino en Rueda. A enemistat que le quedó a Abdelmalik con os almorábez dempués d'a suya expulsión de la ciudat lo convirtió en un eventual aliyato d'Alifonso I d'Aragón enta bels eventos posteriors.
Os almorábez gubernoron en Zaragoza dende 1110 dica la suya caíta en 1118, con Muhammad ibn al-Hach (1110 - 1115) y Ibn Tifilwit (1115 - 1117). Muhammad ibn al-Hayy heba estato lo conqueridor de Valencia en 1102 dempués que morise lo Cit Campiador, y como gubernador de Saraqusta a partir de 1110, miró de reconquerir-le tierras a Alifonso d'Aragón, sin de guaire mes ésito que de prener-le la fortaleza de Chuslivol. Dempués que morise Ibn al-Hayy, Ibn Tifilwit ocupó lo suyo puesto, nombrando visir d'a ciudat a lo filosofo Avempace, anque per desavinencias personals éste gosó deixar lo gubierno y marchar bel tiempo dempués. Dende 1117 dica la suya caíta, Saraqusta estió gubernata per lo rei de Murcia.
Zaragoza yera en ixes tiempos la ciudat mes important en a val d'Ebro, entorrecata con una dople muralla, teneba bels 20.000 habitants, estando superata en a suya meda només que per Toledo, Sevilla y Cordoba. Ni Valencia ni la Medina Mayûrqa (Palma de Mallorca) no la superaban. O cheografo Al-Idrisí la describiba asinas:
A conquiesta d'a capital
thumbnail|dreita|150px|O [[torretón de La Zuda|torrecón de La Zuda (modificato en o S. XVI), seu d'o gubierno de Saraqusta en a epoca musulmana.]] En marzo de 1118, gran numer de caballers y sinyors franceses y gascons s'achuntoron en Ayerbe baixo lo mando d'Alifonso lo Batallero. Marchoron enta lo sud y en pocos diyas bi heban completato un setio a la ciudat que habría de durar nueu meses, dica l'aviento d'ixa anyata.
Se sabe poquet de como se i desarrolló lo setio. Bels historiadors consideran que lo corto d'o soministro d'augua, que alavez entraba en a capital per a dita canal de la Romareda, estió l'acción que gosó acelerar a caíta d'a esfensa. Os meses que heban pasato setiando la capital significoron una deficultat important ta la moral y la salut d'as tropas cristianas, doncas l'apleganza de l'hibierno hese, segurament, forzato una retirata perque la mes gran parte d'os hombres dormiban a lo raso.
Saraqusta estió conquiesta lo 18 d'aviento de l'anyo 1118, dempués de grans penuras ta la tropa cristiana en nueu meses de setio, considerando-se-ne lo colofón prencipal la presa de lo torrecón de La Zuda, que a par d'alavez yera l'edificio d'o gubierno musulman d'a ciudat, con fortificación propia en un extremo d'o recinto amurelato.
O palacio de l'Alchafaría, a residencia reyal d'os monarcas saraqustins, Alifonso les ne dió a os monches beneditins ta que en fesen un monesterio. l'Alchafaría de Zaragoza no estió emplegata como residencia reyal d'os monarcas d'Aragón dica lo reinau de Pero IV lo Cerimonioso, dos sieglos dempués.
A caíta en mans cristianas d'a capital significó lo final d'o protectorau d'esta ciudat sobre muitas altras poblacions y villas en l'actual Aragón, que remanioron poquez tiempos independients dica que miqueta a miqueta os cristianos las conquerioron.
Zaragoza obtenió lo fuero Totum per totum, que confiaba la proteción d'os intereses particulars a os cuerpos armatos seculars que se i podesen formar, garanciando asinas l'autodefensa, y con l'establimento d'una rechimen d'alchamías, se garanciaba tamién o respeto d'entre las comunidaz relichiosas (la musulmana establita, y os cristianos nuevos arribatos) y lo emplego d'as mezquitas d'a ciudat mientres un anyo dica que se i fese lo treslato d'os musulmans enta os rabals.
O tractau d'as capitulacions que sinyoron en l'Alchafaría con os musulmans d'antes que se rendisen incluyiba lo dreito d'éstes a praticar a suya relichión en a ciudat de Saraqusta, en pagando impuestos especials, y continar vivindo-ie dica l'anyata siguient, en que s'habrían de tresladar enta os rabals (l'alchamía nueva) os que se i queresen quedar, mientres que os qui tenesen garra puesto altro ta on que marchar lo podeban fer librement. A intención d'Alifonso yera que la ciudat no s'espoblás de tot, y que conservás os artesans y comercidants musulmans que ya i viviban ta que no s'arruinás la economía. Este fenomeno d'asimilación d'os moriscos habrían d'estar a radiz de tot l'arte mudéchar que floriría en Aragón en os sieglos siguients.
As condicions d'o tractau de capitulación de Zaragoza, seguntes o historiador J.L. Corral, incluyiban:
Dempués d'ixas desposicions, en a medina (a ciudat viella) de Zaragoza s'establioron numbrosos cristianos de tot puesto que heban participato en a reconquiesta d'a ciudat, convertindo-la en una ciudat cosmopolita y rica, que anque no existen datos de cuanta población conservó d'entre os 20 000 moriscos orichinals que heba puesto tener, creixió con l'aporte cristiano y s'espandió con vicos nuevos a extramuros. Gastón IV de Bearn recibió lo sinyorato d'a nueva capital aragonesa per recompensa d'haber estato tan buen aliyato d'o monarca aragonés.
Expansión d'Aragón enta lo sud de l'Ebro
Probablement, en ixa anyata mesma (1119), recostruyó y repobló l'arruinata ciudat de Soria y bels lugars d'a comarca suya, anque bels historiadors y cronistas castellanos han atrebuito tradicionalment ixa fayena a lo rei Alifonso VII de Castiella, lo fillo d'Urraca. Mudernament, pareix que os documentos atestigüan que l'actual ciudat castellana fayó parte d'o reino d'Aragón mientres cualques anyos, dica que con a muerte d'Alifonso lo Batallero (1134) la prenioron definitivament as tropas d'o rei castellano.
En 1120 yera setiando la ciudat de Calatayú cuan i recibió noticias d'un gran exercito almurabit que puyaba dende Valencia ta reconquerir Zaragoza. Bien escapato, quitó las tropas que teneba, y aduyato per lo gascón Guillen IX, duque d'Aquitania, marchó enta surtir-les a lo paso d'as tropas musulmanas d'antes que no plegasen enta Zaragoza. Os almorábez, que puyaban per una antiga calzata romana per a cuenca d'o río Guadalaviar, pasata la villa de Tirwal (l'actual Teruel) yeran fendo camín enta la val d'Ebro cuan a fuerza aragonesa os encalzó, a par d'o lugar de Cutanda (val de Xiloca) parando la que s'ha puesto recordar como la mes gran batalla d'o Batallero; la dita batalla de Cutanda, que remanió en o imachinario popular aragonés en os sieglos siguients, dica que en o sieglo XIV encara se deciba "peyor estió aquello de Cutanda" ta referir-se a las contumancias que pareixen imposibles pero que dempués encara se solventan.
En a batalla de Cutanda, las fuerzas aragonesas que yeran inferiors en o numer d'efetivos, obtenioron una victoria lo 17 de chunio de 1120 y forzoron lo retacul d'as tropas almorábez, que albandonoron garra intento posterior de reconquiesta. La fama de Cutanda s'estendilló tamién per Occitania.